Diari Oficial de la Generalitat Valenciana


Sumari del DOGV 7900, del 20-10-2016 (2016/8185)

RESOLUCIÓ de 17 d'octubre de 2016, del conseller de Transparència, Responsabilitat Social, Participació i Cooperació, per la qual es concedixen subvencions destinades a les mancomunitats de Municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2016, i s'adopten altres decisions en el marc de l'Orde 5/2016, de 5 de juliol, i de la Resolució de 29 de juliol de 2016, ambdós de la Conselleria de Transparència, Responsabilitat Social, Participació i Cooperació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7900

Data del DOGV
:   20-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8185


Data del document
:   17-10-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 17 d'octubre de 2016, del conseller de Transparència, Responsabilitat Social, Participació i Cooperació, per la qual es concedixen subvencions destinades a les mancomunitats de Municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià durant l'exercici 2016, i s'adopten altres decisions en el marc de l'Orde 5/2016, de 5 de juliol, i de la Resolució de 29 de juliol de 2016, ambdós de la Conselleria de Transparència, Responsabilitat Social, Participació i Cooperació. [2016/8185]  
  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de l'Orde 5/2016, de 5 de juliol, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores de la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià (DOCV 7824, 08.07.2016), en relació amb la Resolució de 29 de juliol de 2016, de la mateixa Conselleria, per la qual es convoca la concessió de les dites subvencions per a l'exercici 2016 (DOCV 7843, 03.08.2016), es resol la dita convocatòria basant-se en els següents:  
  
Antecedents de fet  
  
Primer. Mitjançant l'Orde 5/2016, de 5 de juliol, de la Conselleria de Transparència, Responsabilitat Social, Participació i Cooperació, es van aprovar les bases reguladores de la concessió de subvencions destinades a les mancomunitats de municipis i als ajuntaments de la Comunitat Valenciana per a la realització d'actuacions relacionades amb el desenvolupament i la difusió de l'Estatut d'Autonomia i la recuperació i divulgació del Dret Foral Civil Valencià.  
Amb posterioritat, a través de la Resolució de 29 de juliol de 2016, de la mateixa Conselleria, es va convocar la concessió de les dites subvencions per a l'exercici 2016.  
Segon. De conformitat amb el punt 4 de l'apartat quart de l'esmentada resolució de convocatòria, el termini de presentació de sol·licituds va finalitzar el 8 de setembre de 2016.  
Tercer. Vistes les sol·licituds presentades i efectuats els requeriments pertinents perquè les entitats interessades pogueren esmenar o millorar aquelles, la comissió de valoració prevista en la base reguladora quinta s'ha reunit en data 4 d'octubre de 2016 per a avaluar-les d'acord amb els criteris objectius d'atorgament establits en la base reguladora sexta i elevar proposta motivada de resolució atenent a allò que s'ha disposat per la base reguladora sèptima.  
En els referits requeriments d'esmena i millora de les sol·licituds es va advertir expressament que, en cas de no esmenar la falta o no presentar tota la documentació exigida, es tindria a l'entitat interessada per desistida de la seua petició.  
Quart. En la reunió de la comissió de valoració es van exposar les pautes generals per a formular la proposta i els criteris seguits per a realitzar la corresponent baremació i la proposició d'assignació de quantitats econòmiques en funció de la puntuació obtinguda per cada entitat, que va ser aprovada per unanimitat dels assistents, constant tot això en l'acta de sessió en què s'efectua la proposta motivada de la resolució.  
  
  
Fonaments de dret  
  
I. De conformitat amb l'article 160.4.c de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en relació amb els articles 1 i 3 del Decret 160/2015, de 18 de setembre, del Consell, pel que aprova el Reglament orgànic i funcional de la Conselleria de Transparència, Responsabilitat Social, Participació i Cooperació, i amb la base reguladora novena d'esta convocatòria, l'òrgan competent per a resoldre els expedients tramitats és el conseller de Transparència, Responsabilitat Social, Participació i Cooperació.  
II. De conformitat amb l'apartat 4 de la base reguladora quarta, la Direcció General de Responsabilitat Social i Foment de l'Autogovern s'ha encarregat d'ordenar i instruir el procediment, acordant totes les actuacions necessàries per a la determinació, coneixement i comprovació de les dades en virtut dels quals procedix adoptar la resolució pertinent.  
III. La Llei 11/2015, de 29 de desembre, de Pressupostos de la Generalitat per a l'exercici 2016, preveu, dins de l'aplicació 48.71.71.951.82 (programa denominat Responsabilitat Social i Foment de l'Autogovern), la línia pressupostària S7254000, destinada a finançar la concessió de subvencions a ajuntaments i mancomunitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia i la promoció i consolidació de l'autogovern, amb un import màxim global de 50.000 - (cinquanta mil euros).  
  
IV. La comissió de valoració, de conformitat amb les bases reguladores quinta, sexta i sèptima, ha elevat la corresponent proposta motivada de resolució, amb l'aplicació prèvia dels criteris objectius d'atorgament per a baremar les sol·licituds i determinar l'import a concedir en cada cas.  
En este sentit, l'òrgan col·legiat va adoptar, per unanimitat, les decisions següents:  
a) Proposar la desestimació de les sol·licituds presentades per l'Ajuntament de Foios i per l'Ajuntament de la Vall d'Uixó, per haver-les presentat, en ambdós casos, fora del termini establit a este efecte en el punt 4 de l'apartat quart de la resolució de convocatòria.  
  
b) Proposar, de conformitat amb l'apartat 3 de la base reguladora quarta, que es tinga per desistida de la seua sol·licitud a la Mancomunitat de La Serranía, al no haver atés el requeriment realitzat perquè esmenara i millorara aquella.  
c) Proposar l'atorgament, a totes i cada una de les entitats que figuren en l'annex III d'esta resolució, de les puntuacions següents:  
  
- Quatre (4) punts per considerar que, atenent al que establix la lletra a) de l'apartat 1 de la base reguladora sexta, els seus respectius plans d'actuació, la viabilitat d'estos i el cost total de les actuacions previstes, a partir dels programes presentats, complixen tots els paràmetres que han de valorar-se per a aplicar el dit criteri d'atorgament.  
  
- Tres (3) punts per entendre que, segons el que establix la lletra b) de l'apartat 1 de la base reguladora sexta, la repercussió dels seus corresponents plans d'actuació complix tots els paràmetres a valorar per a aplicar eixe criteri d'atorgament.  
Per consegüent, la comissió de valoració va proposar que les quinze entitats reberen, cada una d'elles, set (7) punts per aplicació d'estos dos primers criteris d'atorgament.  
d) Proposar l'atorgament, a determinades entitats i en funció d'allò que s'ha indicat en les documentacions aportades, de distintes puntuacions corresponents al criteri previst en la lletra c) de l'apartat 1 de la base reguladora sexta (ús del valencià durant l'exercici de l'activitat i/o en les distintes publicacions que, si és el cas, es generen amb motiu de la seua organització i per a la difusió i divulgació dels seus resultats), a raó de 0,66 punts per cada un dels tres paràmetres que figuren en la dita lletra (açò és, 0,66 pel compliment d'un paràmetre; 1,33 pel compliment de dos; i 2 punts pel compliment dels tres).  
  
La Comissió de Valoració va considerar que la resta d'entitats no realitzen cap menció que permeta deduir la possible utilització del valencià amb els distints paràmetres a què es referix la lletra c) de l'apartat 1 de la base reguladora sexta i, per tant, no poden rebre puntuació respecte d'això.  
e) Proposar la no concessió de cap puntuació a les entitats concurrents per aplicació del criteri d'atorgament previst en la lletra d) de l'apartat 1 de la base reguladora sexta, en virtut del qual es podria assignar fins a un (1) punt atenent al nivell d'incidència, degudament acreditat, de l'actuació o actuacions a desenvolupar en l'àmbit de la igualtat d'oportunitats entre dones i homes, en la creació d'ocupació per a persones amb un grau de discapacitat igual o superior al 33 % i en el foment de les entitats socials o sense ànim de lucre i de les empreses d'inserció sociolaboral, ja que, vista la documentació que consta en els distints expedients, d'ella no pot deduir-se cap aspecte que puga ser valorat baix els dits paràmetres.  
  
La proposta adoptada s'assumix ací, en la seua integritat, com a fonament d'esta resolució.  
En virtut de quant antecedix i de l'altra normativa de pertinent aplicació, resolc:  
  
Primer  
Desestimar les sol·licituds presentades per les entitats locals que figuren en l'annex I, per haver-se presentat, en ambdós casos, fora del termini establit a este efecte en el punt 4 de l'apartat quart de la resolució de convocatòria.  
  
Segon  
Tindre per desistida a l'entitat inclosa en l'annex II per no haver atés el requeriment que se li va efectuar perquè esmenara i millorara la seua sol·licitud, de conformitat amb el que establix l'apartat 3 de la base reguladora quarta.  
  
Tercer  
Concedir a les entitats locals que figuren en l'Annex III les puntuacions que en ell s'indiquen per aplicació dels criteris objectius d'atorgament previstos en la base reguladora sexta, així com els imports econòmics que també es ressenyen en el dit annex, calculats com percentatge corresponent sobre les quantitats sol·licitades, de conformitat amb la proposta motivada de resolució efectuada per la Comissió de Valoració i amb càrrec a la línia pressupostària S7254000, destinada, dins de l'aplicació 93.62.16.787.33 (programa denominat Responsabilitat Social i Foment de l'Autogovern), a finançar, en el marc de la Llei 11/2015, de 29 de desembre, de Pressupostos de la Generalitat per a l'exercici 2016, la concessió de subvencions a ajuntaments i mancomunitats de la Comunitat Valenciana per a la realització d'actuacions relacionades amb el desenvolupament de l'Estatut d'Autonomia i la promoció i consolidació de l'autogovern, amb un import màxim global de 50.000 - (cinquanta mil euros).  
Les entitats beneficiàries hauran de complir les obligacions previstes en la base reguladora desena, interpretada en connexió amb la resta de l'Orde 5/2016, de 5 de juliol, de la Conselleria de Transparència, Responsabilitat Social, Participació i Cooperació, així com amb les previsions arreplegades en la Resolució de 29 de juliol de 2016, d'eixe mateix departament del Consell, amb especial atenció a l'obligació de respectar el termini màxim de justificació de la subvenció rebuda, que venç, segons l'apartat octau de l'última Resolució mencionada, el 31 d'octubre de 2016.  
En atenció a l'apartat 1.c) de la base reguladora onzena, la Direcció General de Responsabilitat Social i Foment de l'Autogovern aplicarà el pla de control aprovat per Resolució del conseller de Transparència, Responsabilitat Social, Participació i Cooperació, firmada el 27 de setembre de 2016 i disponible en l'àrea de «Responsabilitat Social i Foment de l'Autogovern» de la pàgina web del dit departament del Consell www.transparencia.gva.es.  
D'acord amb l'apartat 4 de la base reguladora novena, en relació amb l'apartat sèptim de la Resolució de convocatòria, així com amb la Disposició transitòria Tercera i els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, contra esta resolució, que posa fi a la via administrativa, es podran interposar els recursos següents:  
a) Recurs potestatiu de reposició en el termini d'un mes davant de la persona titular de la Conselleria amb competències en matèria de foment de l'autogovern i desenvolupament estatutari.  
b) O bé directament recurs contenciós-administratiu en el termini de dos mesos davant de la Sala del Contenciós-Administratiu del Tribunal Superior de Justícia de la Comunitat Valenciana, de conformitat amb el que establixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que les entitats locals interessades puguen interposar qualsevol altre recurs que estimen pertinent.  
  
València, 17 de octubre de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.  
  
  
ANNEX I  
Entitats les sol·licituds de les quals es desestimen  
  
Entitat sol·licitant Motiu  
Ajuntament de Foios Per haver-se presentat la sol·licitud fora de termini  
Ajuntament de la Vall d'Uixó Per haver-se presentat la sol·licitud fora de termini  
  
  
  
  
ANNEX II  
Entitat a què es té per desistida en la seua sol·licitud  
  
Entitat sol·licitant Motiu  
Mancomunitat de la Serranía Per no haver atés el requeriment d'esmena i millora de la sol·licitud presentada.  
  
  
  
  
ANNEX III  
Entitats beneficiàries  
  
Entitat sol·licitant Import sol·licitat Puntuació per cada criteri d'otorgament (apartat 1 de la base sexta) Import a concedir (calculat com percentatge sobre l'import sol·licitat)  
Ajuntament de Mutxamel 332,78 - a) 4 punts  
b) 3 punts  
c) 2 punts  
d) 0 punts 299,50 -  
(90 %)  
Ajuntament de Moncofa 6.842,58 - a) 4 punts  
b) 3 punts  
c) 2 punts  
d) 0 punts 6.158,32 -  
(90 %)  
Ajuntament de Barxeta 3.085,00 - a) 4 punts  
b) 3 punts  
c) 1,33 punts  
d) 0 punts 2.570,73 -  
(83,33 %)  
Ajuntament de Quartell 1.815,00 - a) 4 punts  
b) 3 punts  
c) 1,33 punts  
d) 0 punts 1.512,44 -  
(83,33 %)  
Ajuntament de Callosa de Segura 2.813,95 - a) 4 punts  
b) 3 punts  
c) 0,66 punts  
d) 0 punts 2.157,17 -  
(76,66 %)  
Ajuntament del Puig de Santa María 5.808,00 - a) 4 punts  
b) 3 punts  
c) 0 punts  
d) 0 punts 4.065,60 -  
(70 %)  
Ajuntament del Ràfol d'Almúnia 690,00 - a) 4 punts  
b) 3 punts  
c) 0 punts  
d) 0 punts 483,00 -  
(70 %)  
Ajuntament de la Font de la Figuera 300,00. - a) 4 punts  
b) 3 punts  
c) 0 punts  
d) 0 punts 210,00 -  
(70 %)  
Ajuntament de Sant Mateu 700,00 - a) 4 punts  
b) 3 punts  
c) 0 punts  
d) 0 punts 490,00 -  
(70 %)  
Ajuntament de Palmera 1.900,00 - a) 4 punts  
b) 3 punts  
c) 0 punts  
d) 0 punts 1.330,00 -  
(70 %)  
Ajuntament d'Ontinyent 8.850,00. - a) 4 punts  
b) 3 punts  
c) 0 punts  
d) 0 punts 6.195,00 -  
(70 %)  
Ajuntament d'Alcublas 850,00 - a) 4 punts  
b) 3 punts  
c) 0 punts  
d) 0 punts 595,00 -  
(70 %)  
Ajuntament de Benifaió 1.905,75 - a) 4 punts  
b) 3 punts  
c) 0 punts  
d) 0 punts 1.334,02 -  
(70 %)  
Ajuntament d'Albaida 510,00 - a) 4 punts  
b) 3 punts  
c) 0 punts  
d) 0 punts 357,00 -  
(70 %)  
Ajuntament d'El Campello 1.255 - a) 4 punts  
b) 3 punts  
c) 0 punts  
d) 0 punts 878,50 -  
(70 %)